Paġna Dawn it-testi huma disponibbli fuq: Lingwa tal-kawża: l-Ingliż L-appell huwa miċħud. National Iranian Tanker Company hija kkundannata għall-ispejjeż tagħha kif ukoll għal dawk sostnuti mill-Kunsill tal-Unjoni Ewropea. Lingwa tal-kawża: l-Ingliż L-appell huwa miċħud. Bank Tejarat hija kkundannata tbati, minbarra l-ispejjeż tagħha, dawk sostnuti mill-Kunsill tal-Unjoni Ewropea. Lingwa tal-kawża: it-Taljan Il-punt 5 tal-Artikolu 2 u l-Artikolu 28(1) tad-Direttiva 2009/72/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE, għandhom jiġu interpretati fis-sens li sistemi, bħal dawk inkwistjoni fil-kawża prinċipali, stabbiliti għall-finijiet ta' awtokonsum qabel id-dħul fis-seħħ ta' din id-Direttiva u li huma operati minn entità privata, li magħhom ikunu marbuta numru limitat ta' unitajiet ta' produzzjoni u ta' konsum, u li min-naħa tagħhom huma konnessi man-netwerk pubbliku, jikkostitwixxu sistemi ta' distribuzzjoni li jaqgħu fil-kamp ta' applikazzjoni tal-imsemmija direttiva. L-Artikolu 28 tad-Direttiva 2009/72 għandu jiġi interpretat fis-sens li sistemi, bħal dawk inkwistjoni fil-kawża prinċipali, li ġew ikklassifikati minn Stat Membru bħala sistemi ta' distribuzzjoni magħluqa, fis-sens tal-paragrafu 1 ta' dan l-artikolu, jistgħu, f'din il-kapaċità, jiġu biss eżentati mill-obbligi stabbiliti fil-paragrafu 2 tal-imsemmi artikolu, bla ħsara għall-fatt li dawn is-sistemi jkunu, barra minn hekk, eliġibbli għal eżenzjonijiet oħra previsti minn din id-direttiva, b'mod partikolari, dik stabbilita fl-Artikolu 26(4) tagħha, jekk jissodisfaw il-kundizzjonijiet stabbiliti fih, aspett li għandu jiġi vverifikat mill-qorti tar-rinviju. Fi kwalunkwe każ, dan l-Istat Membru ma jistax jinkludi l-imsemmija sistemi f'kategorija separata ta' sistemi ta' distribuzzjoni bil-għan li dawn jingħataw eżenzjonijiet mhux previsti mill-imsemmija direttiva. L-Artikolu 32(1) tad-Direttiva 2009/72 għandu jiġi interpretat fis-sens li jipprekludi leġiżlazzjoni nazzjonali, bħal dik inkwistjoni fil-kawża prinċipali, li tipprovdi li s-sistemi ta' distribuzzjoni magħluqa, fis-sens tal-Artikolu 28(1) ta' din id-direttiva, ma humiex suġġetti għall-obbligu ta' aċċess għal terzi, iżda għandhom biss jipprovdu aċċess lil terzi li jaqgħu taħt il-kategorija ta' utenti li jistgħu jiġu konnessi ma' dawn is-sistemi, li l-utenti tagħhom għandhom dritt ta' aċċess għan-netwerk pubbliku. L-Artikolu 15(7) u l-Artikolu 37(6)(b) tad-Direttiva 2009/72 għandhom jiġu interpretati fis-sens li, fl-assenza ta' ġustifikazzjoni oġġettiva, dawn jipprekludu leġiżlazzjoni nazzjonali, bħal dik inkwistjoni fil-kawża prinċipali, li tipprovdi li t-tariffi dovuti għas-servizz ta' dispaċċ mill-utenti ta' sistema ta' distribuzzjoni magħluqa jiġu kkalkolati abbażi tal-elettriku skambjat ma' din is-sistema minn kull utent tagħha permezz tal-punt ta' konnessjoni tiegħu mal-imsemmija sistema, jekk jirriżulta, aspett li għandu jiġi vverifikat mill-qorti tar-rinviju, li l-utenti ta' sistema ta' distribuzzjoni magħluqa ma jkunux jinsabu fl-istess sitwazzjoni bħall-utenti l-oħra tan-netwerk pubbliku u li l-fornitur tas-servizz ta' dispaċċ tan-netwerk pubbliku jsostni spejjeż limitati fir-rigward ta' dawn l-utenti ta' sistema ta' distribuzzjoni magħluqa. Lingwa tal-kawża: il-Ġermaniż L-Artikolu 316(1)(b) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, għandu jiġi interpretat fis-sens li rivenditur taxxabbli jista' jagħżel l-applikazzjoni tal-iskema tal-marġni ta' profitt għal kunsinna ta' xogħlijiet tal-arti li jkunu ġew ikkunsinjati lilu upstream, fil-kuntest ta' kunsinna intra-Komunitarju eżentata, mill-awtur jew mis-suċċessuri tiegħu fit-titolu, minkejja li dawn ma jaqgħux taħt il-kategoriji ta' persuni elenkati fl-Artikolu 314 ta' din id-direttiva. Rivenditur taxxabbli ma jistax fl-istess waqt jagħżel l-applikazzjoni tal-iskema tal-marġni ta' profitt prevista fl-Artikolu 316(1)(b) tad-Direttiva 2006/112 għal kunsinna ta' xogħlijiet tal-arti magħmula lilu upstream fil-kuntest ta' kunsinna intra-Komunitarja eżentata u jinvoka dritt għal tnaqqis tat-taxxa tal-input fuq il-valur miżjud imħallsa fis-sitwazzjonijiet fejn tali dritt huwa eskluż skont l-Artikolu 322(b) ta' din id-direttiva, jekk din id-dispożizzjoni msemmija l-aħħar ma ġietx trasposta fid-dritt nazzjonali. Lingwa tal-kawża: it-Taljan Kemm l-Artikolu 1(3) tad-Direttiva tal-Kunsill 89/665/KEE tal-21 ta' Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi [kuntratti pubbliċi għal provvista u għal xogħlijiet], kif emendata bid-Direttiva 2007/66/KE tal-Parlament Ewropew u tal-Kunsill tal-11 ta' Diċembru 2007, kif ukoll l-Artikolu 1(3) tad-Direttiva tal-Kunsill 92/13/KEE tal-25 ta' Frar 1992 li tikkoordina l-liġijiet, ir-regolamenti u d-dispożizzjonijiet amministrattivi li jirrelataw għall-applikazzjoni tar-regoli Komunitarji dwar il-proċeduri ta' akkwist ta' entitajiet li joperaw fis-setturi ta' l-ilma, l-enerġija, it-trasport u t-telekomunikazzjoni, kif emendata bid-Direttiva 2007/66, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li ma tippermettix lil operaturi ekonomiċi jippreżentaw rikors kontra d-deċiżjonijiet tal-awtorità kontraenti dwar proċedura ta' sejħa għal offerti li fiha huma ddeċidew li ma jipparteċipawx minħabba li b'riżultat tal-leġiżlazzjoni applikabbli għal din il-proċedura l-għoti tal-kuntratt pubbliku favurihom kien ikun improbabbli ħafna. Madankollu, hija l-qorti nazzjonali kompetenti li għandha tevalwa fid-dettall, billi tieħu inkunsiderazzjoni l-elementi kollha rilevanti li jikkaratterizzaw il-kuntest li fih tidħol il-kawża quddiemha, jekk l-applikazzjoni konkreta ta' din il-leġiżlazzjoni tistax taffettwa d-dritt għal protezzjoni ġudizzjarja effettiva tal-operaturi ekonomiċi kkonċernati. Lingwa tal-kawża: l-Ingliż L-appell huwa miċħud. Alcohol Countermeasure Systems (International) Inc. għandha tbati, minbarra l-ispejjeż tagħha, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO). Ir-Renju Unit tal-Gran Brittanja u l-Irlanda ta' Fuq għandu jbati l-ispejjeż rispettivi tiegħu. Lingwa tal-kawża: is-Sloven Billi ma ħaditx il-miżuri meħtieġa: sabiex jingħalqu, l-iktar tard fis-16 ta' Lulju 2009, konformement mal-Artikolu 7(g) u mal-Artikolu 13 tad-Direttiva tal-Kunsill 1999/31/KE tas-26 ta' April 1999 dwar ir-rimi ta' skart f'terraferma, il-landfills ta' Dragonja, Dvori, Rakek-Pretržje, Bukovžlak-Cinkarna, Suhadole, Lokovica, Mislinjska Dobrava, Izola, Mozelj, Dolga Poljana, Dolga vas, Jelšane, Volče, Stara gora, Stara vas, Dogoše, Mala gora, Tuncovec-Steklarna, Tuncovec-OKP u Bočna-Podhom, li ma kisbux, konformement mal-Artikolu 8 ta' din id-direttiva, l-awtorizzazzjoni sabiex ikomplu jiffunzjonaw, u sabiex, l-iktar tard fis-16 ta' Lulju 2009, il-landfill ta' Ostri vrh titqiegħed f'konformità mar-rekwiżiti tad-Direttiva 1999/31, bl-eċċezzjoni ta' dawk stabbiliti fil-punt 1 tal-Anness I tagħha, ir-Repubblika tas-Slovenja naqset milli twettaq l-obbligi tagħha skont, rispettivament, l-Artikolu 14(b) u l-Artikolu 14(c) tad-Direttiva 1999/31. Ir-Repubblika tas-Slovenja hija kkundannata għall-ispejjeż. Lingwa tal-kawża: il-Ġermaniż L-Artikolu 63 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, moqri flimkien mal-Artikolu 64(1) ta' din id-direttiva, għandu jiġi interpretat fis-sens li jipprekludi li l-fatt taxxabbli u l-eżiġibbiltà tat-taxxa marbuta ma' provvista ta' servizzi ta' tqegħid ta' plejers tal-futbol professjonali minn aġent, bħal dik inkwistjoni fil-kawża prinċipali, li hija s-suġġett ta' pagamenti skedati u kundizzjonati fuq diversi snin wara t-tqegħid, jitqiesu li jseħħu fid-data ta' dan tal-aħħar. Lingwa tal-kawża: il-Ġermaniż li jipprevedi li l-vjaġġi tal-iskart segwenti intiż għall-irkupru huma suġġetti għar-rekwiżiti ġenerali fil-qasam tal-informazzjoni stabbiliti fl-Artikolu 18, sakemm il-kwantità ta' skart ittrasferit teċċedi l-20 kilogramma: l-iskart elenkat fl-Anness III jew III B; it-taħlit ta' skart, li ma huwiex ikklassifikat f'entrata waħda fl-Anness III, ta' mill-inqas żewġ tipi ta' skart elenkati fl-Anness III, sa fejn il-kompożizzjoni ta' dan it-taħlit ma tipprekludix l-irkupru tagħhom skont ir-rispett tal-ambjent, u sa fejn dan it-taħlit huwa elenkat fl-Anness III A, skont l-Artikolu 58; għandu jiġi interpretat fis-sens li t-taħlit ta' skart tal-karta, tal-kartun u ta' prodotti tal-karta, kompost b'tali mod li kull tip ta' skart meqjus individwalment jaqa' taħt l-ewwel tliet inċiżi tal-entrata B3020 tal-Anness IX tal-Konvenzjoni ta' Basel, u jinkludi minn tal-inqas 10 % ta' impuritajiet, jaqa' taħt l-entrata B3020 tal-Konvenzjoni ta' Basel u għalhekk huwa suġġett għar-rekwiżiti ġenerali fil-qasam tal-informazzjoni stabbiliti fl-Artikolu 18 u mhux għall-obbligu ta' notifika msemmi fl-Artikolu 4? Fil-każ li r-risposta għad-domanda 1 tkun fin-negattiv: L-Artikolu 3(2) tar-Regolament (KE) Nru 1013/2006 li jipprevedi li l-vjaġġi tal-iskart segwenti intiż għall-irkupru huma suġġetti għar-rekwiżiti ġenerali fil-qasam tal-informazzjoni stabbiliti fl-Artikolu 18, sakemm il-kwantità ta' skart ittrasferit teċċedi l-20 kilogramma: l-iskart elenkat fl-Anness III jew III B; it-taħlit ta' skart, li ma huwiex ikklassifikat f'entrata waħda fl-Anness III, ta' mill-inqas żewġ tipi ta' skart elenkati fl-Anness III, sa fejn il-kompożizzjoni ta' dan it-taħlit ma tipprekludix l-irkupru tagħhom skont ir-rispett tal-ambjent, u sa fejn dan it-taħlit huwa elenkat fl-Anness III A, skont l-Artikolu 58; għandu jiġi interpretat fis-sens li t-taħlit ta' skart tal-karta, tal-kartun u ta' prodotti tal-karta, kompost b'tali mod li kull tip ta' skart meqjus individwalment jaqa' taħt l-ewwel tliet inċiżi tal-entrata B3020 tal-Anness IX tal-Konvenzjoni ta' Basel, u jinkludi minn tal-inqas 10 % ta' impuritajiet, ma għandux jiġi kklassifikat taħt il-punt 3(g) tal-Anness III A u għalhekk ma huwiex suġġett għar-rekwiżiti ġenerali fil-qasam tal-informazzjoni stabbiliti fl-Artikolu 18, iżda għall-obbligu ta' notifika msemmi fl-Artikolu 4? Lingwa tal-kawża: l-Ispanjol Lingwa tal-kawża: it-Taljan Lingwa tal-kawża: it-Taljan Id-dispożizzjonijiet moqrija flimkien tal-Artikolu 29 tar-Regolament (UE) Nru 575/2013 u tal-Artikolu 10 tar-Regolament ta' Delega UE Nru 241/2014, jipprekludu leġiżlazzjoni nazzjonali, bħal dik prevista mill-Artikolu 1 tad-Digriet Liġi Nru 3/2015 maqlub f'liġi, b'emendi, permezz tal-Liġi Nru 33/2015, hekk kif interpretata mill-Corte costituzionale (il-Qorti Kostituzzjonali, l-Italja) fis-sentenza tagħha Nru 99/2018, li tippermetti lill-bank popolari jiddifferixxi r-rimbors għal perijodu illimitat u jillimita kompletament jew parzjalment l-ammont? Fil-każ li, fl-interpretazzjoni tagħha, il-Qorti tal-Ġustizzja tikkonkludi li l-leġiżlazzjoni tal-Unjoni hija kompatibbli mal-interpretazzjoni prevista mill-kontropartijiet, il-Qorti tal-Ġustizzja hija mitluba tevalwa l-konformità mad-dritt Ewropew tal-Artikolu 10 tar-Regolament ta' Delega tal-Kummissjoni (UE) Nru 541/2014, fid-dawl tal-Artikolu 16 u 17 tal-Karta tad-Drittijiet Fundamentali tal-Unjoni Ewropea (li jipprevedi: "[k]ull persuna għandha d-dritt li tgawdi mill-proprjetà tal-beni tagħha li tkun akkwistat legalment, li tużahom, li tiddisponi minnhom u li tħallihom bħala wirt. L-ebda persuna ma tista' tiġi mċaħħda mill-proprjetà tagħha, ħlief fl-interess pubbliku u fil-każijiet u skond il-kondizzjonijiet previsti mil-liġi, bi ħlas ta' kumpens xieraq fi żmien utli għal dak li tkun tilfet. L-użu tal-proprjetà jista' jiġi rregolat bil-liġi safejn ikun meħtieġ għall-interess pubbliku", integrat, anki fid-dawl tal-Artikolu 52(3) tal-istess Karta (li jipprevedi: "[s]afejn din il-Karta fiha drittijiet li jikkorrispondu għal drittijiet iggarantiti mill-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali, it-tifsira u l-ambitu ta' dawk id-drittijiet għandhom ikunu l-istess bħal dawk stabbiliti mill-Konvenzjoni msemmija. Din id-dispożizzjoni ma żżommx lil-liġi ta' l-Unjoni milli jipprevedi protezzjoni aktar estensiva") u tal-ġurisprudenza tal-KEDB dwar l-Artikolu 1 tal-Ewwel Protokoll Addizzjonali għall-KEDB. Lingwa tal-kawża: l-Olandiż Lingwa tal-kawża: l-Olandiż Għall-evalwazzjoni, mill-Istat Membru ta' eżekuzzjoni, tal-livell minimu ta' piena għal perijodu massimu ta' mill-inqas tliet snin impost mill-Artikolu 2(2) tad-Deċiżjoni Qafas 2002/584/ĠAI, kif traspost fid-dritt Belġjan permezz tal-Wet EAB, din id-dispożizzjoni tippermetti li jsir riferiment għal liġi kriminali fis-seħħ fil-mument tal-ħruġ tal-mandat ta' arrest Ewropew u li aggravat l-iskala tal-piena b'paragun mal-liġi li kienet applikabbli fl-Istat Membru emittenti fil-mument li fih twettqu r-reati? Lingwa tal-kawża: il-Franċiż F'każ ta' risposta pożittiva għad-domanda preċedenti, leġiżlazzjoni nazzjonali, bħal dik prevista bl-Artikolu L.631-7 tal-code de la construction et de l'habitation (il-Kodiċi tal-Bini u tal-Abitazzjoni), tikkostitwixxi skema ta' awtorizzazzjoni tal-attività msemmija qabel fis-sens tal-Artikoli 9 sa 13 tad-Direttiva 2006/123 tat-12 ta' Diċembru 2006 jew hija biss rekwiżit suġġett għad-dispożizzjonijiet tal-Artikoli 14 u 15? Fil-każ li l-Artikoli 9 sa 13 tad-Direttiva 2006/123/KE tat-12 ta' Diċembru 2006 japplikaw: L-Artikolu 9(b) ta' din id-direttiva għandu jiġi interpretat fis-sens li l-għan tal-ġlieda kontra n-nuqqas ta' residenzi għall-kiri jikkostitwixxi raġuni imperattiva ta' interess ġenerali li tista' tiġġustifika miżura nazzjonali li tissuġġetta għal awtorizzazzjoni, f'ċerti żoni ġeografiċi, il-kiri ta' proprjetà bl-għamara ddestinata għall-abitazzjoni b'mod ripetut għal perijodi qosra ta' żmien lil klijenti li ma jkollhomx hemm id-domiċilju tagħhom? Fl-affermattiv, tali miżura hija proporzjonali għall-għan segwit? L-Artikolu 10(2)(d) u (e) tad-direttiva jipprekludi miżura nazzjonali li tissuġġetta għal awtorizzazzjoni l-fatt li proprjetà bl-għamara ddestinata għall-abitazzjoni tinkera "b'mod ripetut", għal "perijodi qosra ta' żmien", lil "klijenti għal żmien qasir li ma jkollhomx hemm id-domiċilju tagħhom"? L-Artikolu 10(2)(d) sa (g) tad-Direttiva jipprekludi skema ta' awtorizzazzjoni li tipprevedi li l-kundizzjonijiet għall-ħruġ tal-awtorizzazzjoni għandhom jiġu stabbiliti, b'deċiżjoni tal-kunsill komunali, fid-dawl tal-għanijiet ta' taħlit soċjali, b'mod partikolari skont il-karatteristiċi tas-swieq tal-proprjetajiet ta' abitazzjoni u tal-ħtieġa li ma jikbirx in-nuqqas ta' postijiet ta' akkomodazzjoni? Lingwa tal-kawża: il-Franċiż F'każ ta' risposta pożittiva għad-domanda preċedenti, leġiżlazzjoni nazzjonali, bħal dik prevista bl-Artikolu L.631-7 tal-code de la construction et de l'habitation (il-Kodiċi tal-Bini u tal-Abitazzjoni), tikkostitwixxi skema ta' awtorizzazzjoni tal-attività msemmija qabel fis-sens tal-Artikoli 9 sa 13 tad-Direttiva 2006/123 tat-12 ta' Diċembru 2006 jew hija biss rekwiżit suġġett għad-dispożizzjonijiet tal-Artikoli 14 u 15? Fil-każ li l-Artikoli 9 sa 13 tad-Direttiva 2006/123/KE tat-12 ta' Diċembru 2006 japplikaw: L-Artikolu 9(b) ta' din id-direttiva għandu jiġi interpretat fis-sens li l-għan tal-ġlieda kontra n-nuqqas ta' residenzi għall-kiri jikkostitwixxi raġuni imperattiva ta' interess ġenerali li tista' tiġġustifika miżura nazzjonali li tissuġġetta għal awtorizzazzjoni, f'ċerti żoni ġeografiċi, il-kiri ta' proprjetà bl-għamara ddestinata għall-abitazzjoni b'mod ripetut għal perijodi qosra ta' żmien lil klijenti li ma jkollhomx hemm id-domiċilju tagħhom? Fl-affermattiv, tali miżura hija proporzjonali għall-għan segwit? L-Artikolu 10(2)(d) u (e) tad-direttiva jipprekludi miżura nazzjonali li tissuġġetta għal awtorizzazzjoni l-fatt li proprjetà bl-għamara ddestinata għall-abitazzjoni tinkera "b'mod ripetut", għal "perijodi qosra ta' żmien", lil "klijenti għal żmien qasir li ma jkollhomx hemm id-domiċilju tagħhom"? L-Artikolu 10(2)(d) sa (g) tad-Direttiva jipprekludi skema ta' awtorizzazzjoni li tipprevedi li l-kundizzjonijiet għall-ħruġ tal-awtorizzazzjoni għandhom jiġu stabbiliti, b'deċiżjoni tal-kunsill komunali, fid-dawl tal-għanijiet ta' taħlit soċjali, b'mod partikolari skont il-karatteristiċi tas-swieq tal-proprjetajiet ta' abitazzjoni u tal-ħtieġa li ma jikbirx in-nuqqas ta' postijiet ta' akkomodazzjoni? Lingwa tal-kawża: il-Portugiż L-appellanti titlob li l-Qorti tal-Ġustizzja jogħġobha: tannulla d-Deċiżjoni tal-Kummissjoni Ewropea (KE) C (2016) 3753 tal-20 ta' Ġunju 2016, inkwantu l-Qorti tal-Ġustizzja tinsab f'kundizzjoni li tikkonstata l-fondatezza tal-argumenti tar-Repubblika Portugiża. tikkundanna lill-Kummissjoni Ewropea għall-ispejjeż. Ir-Repubblika Portugiża ssostni li s-sentenza appellata għandha tiġi annullata u, konsegwentement, li tiġi annullata d-deċiżjoni kkontestata, fuq il-bażi tal-aggravji li ġejjin: Lingwa tal-kawża: il-Franċiż L-appellanti titlob li l-Qorti tal-Ġustizzja jogħġobha: tannulla l-Artikolu 1(f) u l-Artikolu 2 tad-Deċiżjoni tal-Kummissjoni tal-20 ta' Jannar 2016, dwar l-għajnuna mill-Istat SA.22926 2013/C (ex 2013/NN, 2011/CP) implimentata mill-Belġju favur Duferco; tikkundanna lill-konvenuta fl-ewwel istanza għall-ħlas tal-ispejjeż ta' din il-kawża kif ukoll għall-ħlas tal-ispejjeż tal-kawża quddiem il-Qorti Ġenerali. L-appellanti tesponi b'mod iktar partikolari li: Il-Qorti Ġenerali ma wettqitx stħarriġ ġudizzjarju adegwat tal-mod kif il-Kummissjoni applikat il-kriterju tal-investitur privat f'ekonomija tas-suq; Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni, tal-10 ta' Awwissu 2011, li tirrifjuta li tagħti l-aċċess għall-volum 4 tal-abbozz tar-rapport ta' evalwazzjoni, redatt mir-Repubblika Federali tal-Ġermanja bħala Stat Membru relatur, tas-sustanza attiva "glifosat", skont id-Direttiva tal-Kunsill 91/414 tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU Edizzjoni Speċjali bil-Malti, Kapitolu 3, Vol. Ir-rikors huwa miċħud. Stichting Greenpeace Nederland u Pesticide Action Network Europe (PAN Europe) huma kkundannati għall-ispejjeż. Ir-Renju tal-Isvezja u r-Repubblika Federali tal-Ġermanja għandhom ibatu l-ispejjeż rispettivi tagħhom. Lingwa tal-kawża: il-Litwan Ir-rikors huwa miċħud. Ir-Repubblika tal-Litwanja hija kkundannata għall-ispejjeż. Lingwa tal-kawża: il-Ġermaniż Talba bbażata fuq l-Artikolu 270 TFUE u intiża għall-annullament, minn naħa, tad-deċiżjoni tal-Uffiċċju Ewropew għas-Selezzjoni tal-Persunal (EPSO) tas-17 ta' Awwissu 2015 li ma tiħux inkunsiderazzjoni t-talba għall-eżami mill-ġdid tad-deċiżjoni tal-Bord tal-Għażla li r-rikorrenti ma titħalliex tgħaddi għall-fażi segwenti tal-kompetizzjoni EPSO/AST-SC/03/15-3 u, min-naħa l-oħra, tad-"deċiżjoni impliċita" tal-Bord tal-Għażla li ma tintlaqax din it-talba. Id-Deċiżjoni tal-Uffiċċju Ewropew għas-Selezzjoni tal-Persunal (EPSO) tas-17 ta' Awwissu 2015 li ma tiħux inkunsiderazzjoni t-talba għall-eżami mill-ġdid tad-deċiżjoni tal-Bord tal-Għażla li HM ma titħalliex tgħaddi għall-fażi segwenti tal-kompetizzjoni EPSO/AST-SC/03/15-3 hija annullata. Il-kumplament tar-rikors huwa miċħud. Il-Kummissjoni Ewropea hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tas-17 ta' Lulju 2015 li permezz tagħha l-Qorti tal-Ġustizzja tal-Unjoni Ewropea ddeċidiet li ma tikkonfermax lir-rikorrent bħala uffiċjal u li tkeċċih b'effett mill-31 ta' Lulju 2015 u d-deċiżjoni tas-16 ta' Marzu 2016 tal-Kumitat tal-Ilmenti li tiċħad l-ilment tar-rikorrent kontra d-deċiżjoni tas-17 ta' Lulju 2015 u, min-naħa l-oħra, għall-kumpens għad-dannu materjali u morali li r-rikorrent allegatament sostna wara dawn id-deċiżjonijiet. Id-deċiżjoni tar-Reġistrataur tal-Qorti tal-Ġustizzja tal-Unjoni Ewropea, fil-kwalità tiegħu ta' Awtorità tal-Ħatra, tas-17 ta' Lulju 2015, ta' tkeċċija ta' Zoher Brahma fi tmiem il-perijodu ta' prova, b'effett mill-31 ta' Lulju 2015, hija annullata. Id-deċiżjoni tal-Kumitat tal-Ilmenti tas-16 ta' Marzu 2016 li tiċħad l-ilment kontra d-deċiżjoni tar-Reġistratur tal-Qorti tal-Ġustizzja tal-Unjoni Ewropea, fil-kwalità tiegħu ta' Awtorità tal-Ħatra, tas-17 ta' Lulju 2015, ta' tkeċċija ta' Z. Brahma fi tmiem il-perijodu ta' prova tiegħu, b'effett mill-31 ta' Lulju 2015, hija annullata. Il-kumplament tar-rikors huwa miċħud. Il-Qorti tal-Ġustizzja tal-Unjoni Ewropea hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-24 ta' Novembru 2016 (Każ R 482/2016–4), dwar proċedimenti għal dikjarazzjoni ta' invalidità bejn PepsiCo u Intersnack Group. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tal-24 ta' Novembru 2016 (Każ R 482/2016-2), hija annullata. L-EUIPO għandu jbati, minbarra l-ispejjeż tiegħu, dawk sostnuti minn PepsiCo, Inc. Intersnack Group GmbH & Co. KG għandha tbati l-ispejjeż rispettivi tagħha. Lingwa tal-kawża: il-Ġermaniż Rikors ippreżentat kontra d-deċiżjoni tat-Tmien Bord tal-Appell tal-EUIPO tat-8 ta' Marzu 2017 (Każ R 2113/2015-3), dwar proċedimenti għal dikjarazzjoni ta' invalidità bejn Buck-Chemie u Henkel. Ir-rikors huwa miċħud. Buck-Chemie GmbH għandha tbati, minbarra l-ispejjeż tagħha, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u minn Henkel AG & Co. KGaA, inklużi l-ispejjeż indispensabbli li saru quddiem il-Bord tal-Appell tal-EUIPO. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-23 ta' Marzu 2017 (Każ R 1326/2016-1), dwar proċedimenti ta' oppożizzjoni bejn Seven u Shenzhen Jiayz Photo Industrial. Id-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-23 ta' Marzu 2017 (Każ R 1326/2016-1) hija annullata. Il-kumplament tar-rikors huwa miċħud. L-EUIPO għandu jbati, minbarra l-ispejjeż rispettivi tiegħu, tmienja minn kull għaxra tal-ispejjeż sostnuti minn Shenzhen Jiayz Photo Industrial Ltd. Seven SpA għandha tbati, minbarra l-ispejjeż rispettivi tagħha, wieħed minn kull għaxra tal-ispejjeż sostnuti minn Shenzhen Jiayz Photo Industrial Ltd. Shenzhen Jiayz Photo Industrial Ltd għandha tbati wieħed minn kull għaxra tal-ispejjeż rispettivi tagħha. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-25 ta' April 2017 (Każ R 2119/2016-4), dwar proċedimenti ta' revoka bejn Takko Holding u Fruit of the Loom. Ir-rikors huwa miċħud. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO tat-8 ta' Mejju 2017 (Każ R 1954/2016-4), dwar applikazzjoni għar-reġistrazzjoni ta' sinjal figurattiv li jirrappreżenta qafas ottagonali blu bħala trade mark tal-Unjoni Ewropea. Ir-rikors huwa miċħud. Carsten Bopp huwa kkundannat għall-ispejjeż. Lingwa tar-rikors: l-Ispanjol Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-konvenut u, jekk ikun il-każ, lill-intervenjenti, għall-ispejjeż sostnuti fil-kuntest tal-proċeduri quddiem il-Qorti Ġenerali u għal dawk sostnuti fil-kuntest tal-appell quddiem il-Bord tal-Appell. Ksur tal-Artikolu 8(5) tar-Regolament (UE) Nru 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: tannulla d-deċiżjonijiet tal-Kummissjoni, innotifikati permezz ta' ittra tat-12 ta' Frar 2018, li tiċħad il-kandidatura tar-rikorrenti għall-pożizzjoni ta' Assistent Ombudsman u li jimlew il-pożizzjoni bin-nominazzjoni ta' kandidat ieħor; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv, ibbażat fuq użu ħażin ta' poter u ta' proċedura. F'dan ir-rigward, ir-rikorrenti targumenta li l-avviż ta' pożizzjoni vakanti COM/2017/1739 ma kienx jippermetti li jiġi ggarantit li l-kandidat magħżul effettivament ikollu t-taħriġ u l-esperjenza indispensabbli għall-eżerċizzju tal-impjieg vakanti. Barra minn hekk, ir-rikorrenti tqajjem l-argument li l-kandidat li ntagħżlet il-kandidatura tiegħu ma kellux l-kwalifikazzjonijiet meħtieġa kollha, b'mod partikolari esperjenza ta' medjazzjoni u għarfien legali approfondit tar-Regolamenti tal-Persunal tal-Unjoni Ewropea. It-tieni motiv, ibbażat fuq il-ksur tad-Deċiżjoni tal-Kummissjoni C(2002/601) tal-4 ta' Marzu 2002 dwar is-servizz ta' medjazzjoni msaħħaħ, sa fejn l-Artikolu 6(3) jipprevedi li l-President tal-Kummissjoni għandu jwettaq in-nominazzjoni tal-Assistenti Ombudsmen fuq proposta tal-Ombudsman, iżda la tipprevedi proċedura ta' preselezzjoni u lanqas l-istabbiliment ta' lista tal-kandidati magħżula. Issa, f'dan il-każ, il-kumitat konsultattiv tan-nominazzjonijiet organizza proċedura ta' preselezzjoni u bagħat lill-Ombudsman it-tliet kandidaturi li huwa kien għażel. Minn dan isegwi, skont ir-rikorrenti, li l-Ombudsman ma eżaminax il-kandidaturi kollha u li għalhekk huwa bi ksur tad-dispożizzjoni ppreċitata li huwa ppropona lill-President tal-Kummissjoni li jipproċedi għan-nominazzjoni tal-kandidat magħżul. It-tielet motiv, ibbażat fuq il-ksur tal-obbligu ta' motivazzjoni li d-deċiżjonijiet ikkontestati huma vvizzjati bih. Ir-raba' motiv, ibbażat fuq il-ksur tal-avviż ta' pożizzjoni vakanti COM/2017/1739 u fuq l-iżball manifest ta' evalwazzjoni. F'dan ir-rigward, ir-rikorrenti targumenta li, kuntrarjament għaliha, il-kandidat magħżul ma jissodisfax il-kundizzjonijiet meħtieġa mill-avviż msemmi iktar 'il fuq sabiex jokkupa l-impjieg kontenzjuż, jiġifieri b'mod partikolari għarfien tajjeb tar-Regolamenti tal-Persunal u tar-regolamenti applikabbli għal uffiċjali u impjegati oħra tal-Unjoni u esperjenza fis-soluzzjoni tat-tilwim. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO u l-parti l-oħra għall-ispejjeż. Ksur tal-Artikolu 72(6) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 58(1)(a) tar-Regolament (UE) 2017/1001 tal-Parlament Ewropew u tal-Kunsill; Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Kummissjoni C(2018)3569 finali tat-30 ta' Mejju 2018 li tiddikjara li l-konċentrazzjoni li tinvolvi l-akkwist, minn Liberty Global plc, tal-kontroll esklużiv ta' Ziggo NV hija kompatibbli mas-suq intern u mal-Ftehim ŻEE (Każ M.7000 – Liberty Global/Ziggo); tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka sitt motivi. L-ewwel motiv ibbażat fuq li l-Kummissjoni wettqet żball manifest fid-definizzjoni tas-suq fir-rigward tal-kanali tal-isport u tal-films tat-televiżjoni premium bi ħlas F'dan ir-rigward, ir-rikorrenti ssostni li, waqt il-proċedura amministrattiva, hija sostniet li Ziggo Sport Totaal ("ZST") huwa "indispensabbli" għall-operaturi li jipprovdu t-televiżjoni, servizzi ta' broadband u ta' telefonija mobbli lill-konsumatur finali, u pakketti (bundles) li jinkludu wieħed jew iktar minn dawn is-servizzi, sabiex ikunu jistgħu jikkompetu fis-suq tal-bejgħ bl-imnut. Allegatament, dan ġie kkonfermat permezz ta' investigazzjoni tas-suq imwettqa mill-Kummissjoni. Konsegwentement, iż-żewġ kanali tal-isport tat-televiżjoni premium bi ħlas ZST u FOX Sports ma jistgħux jiġu ssostitwiti. Ir-rikorrenti ssostni wkoll li madankollu l-Kummissjoni kkonkludiet li kien hemm suq wieħed għall-provvista u l-akkwist bl-ingrossa ta' kanali tal-isport tat-televiżjoni premium bi ħlas, li jinkludu ZST u FOX Sports, u li ma kien hemm bżonn ta' ebda segmentazzjoni ulterjuri tas-suq. Skont ir-rikorrenti, dawn l-iżbalji fid-definizzjoni tas-suq jaffettwaw l-evalwazzjoni ulterjuri tal-Kummissjoni u finalment jaffettwaw il-konklużjoni li l-merger għandu jiġi awtorizzat. It-tieni motiv ibbażat fuq li l-Kummissjoni mmotivat b'mod insuffiċjenti d-definizzjoni tas-suq fir-rigward tal-kanali tal-isport u tal-films tat-televiżjoni premium bi ħlas F'dan ir-rigward, ir-rikorrenti ssostni li s-suppożizzjoni tal-Kummissjoni li FOX Sports u ZST huma parti mill-istess suq kienet tkun tirrikjedi spjegazzjoni estensiva għaliex din is-suppożizzjoni tmur kontra l-investigazzjoni tas-suq imwettqa mill-Kummissjoni li indikat li ZST huwa "indispensabbli" u d-deċiżjonijiet preċedenti tal-Kummissjoni. Ir-rikorrenti ssostni wkoll li l-Kummissjoni ma mmotivatx id-definizzjoni tas-suq għall-kanali tal-films tat-televiżjoni premium bi ħlas. Skont ir-rikorrenti, dan in-nuqqas ta' motivazzjoni tad-definizzjoni tas-suq ikun jaffettwa l-evalwazzjoni ulterjuri tal-Kummissjoni u finalment jaffettwa l-konklużjoni li l-merger għandu jiġi awtorizzat. It-tielet motiv ibbażat fuq li l-Kummissjoni wettqet żball manifest ta' evalwazzjoni tal-abbiltà li ZST jiġi prekluż u tal-impatt ta' dan fuq is-suq għall-provvista u l-akkwist bl-ingrossa ta' ZST F'dan ir-rigward, ir-rikorrenti ssostni li l-merger estenda s-saħħa tal-partijiet li qegħdin jingħaqdu f'merger fis-suq għal ZST għat-territorju tal-Pajjiżi l-Baxxi sħiħ. Ir-rikorrenti ssussegwentement issostni li billi jirrifjutaw li jipprovdu aċċess, lil parti terza, għal ZST (fuq termini vijabbli ekonomikament), il-partijiet li qegħdin jingħaqdu f'merger għandhom l-abbiltà li jipprekludu ż-ZST lill-kompetituri downstream tagħhom. Ir-raba' motiv, ibbażat fuq li l-Kummissjoni mmotivat b'mod insuffiċjenti l-evalwazzjoni tal-abbiltà li ZST jiġi prekluż u tal-impatt ta' dan fuq is-suq għall-provvista u l-akkwist bl-ingrossa ta' ZST F'dan ir-rigward, ir-rikorrenti ssostni li l-Kummissjoni tiċħad l-argument li ZST huwa "indispensabbli", u għaldaqstant jista' jiġi prekluż, abbażi tad-definizzjoni tas-suq tiegħu fit-taqsima 5.1.2.1 tad-deċiżjoni kkontestata. Fuq il-bażi tas-sottomissjoni tar-rikorrenti li d-deċiżjoni kkontestata ma tipprovdix definizzjoni tas-suq, jew tagħti definizzjoni żbaljata tas-suq, hija targumenta li l-evalwazzjoni tal-Kummissjoni tkun qiegħda titlaq minn punt ta' tluq ħażin. Ir-rikorrenti ssostni wkoll li l-Kummissjoni mmotivat b'mod insuffiċjenti l-evalwazzjoni tagħha tan-nuqqas ta' abbiltà tal-partijiet li qegħdin jingħaqdu f'merger li jipprekludu ZST u tal-impatt ta' dan. Il-ħames motiv ibbażat fuq li l-Kummissjoni wettqet żball manifest ta' evalwazzjoni tal-abbiltà li l-kontenut ta' HBO jiġi prekluż F'dan ir-rigward, ir-rikorrenti ssostni li l-Kummissjoni b'mod żbaljat evalwat li l-partijiet magħquda f'merger ma għandhom ebda saħħa sinjifikanti fis-suq, abbażi ta' nuqqas ta' definizzjoni tas-suq u suppożizzjonijiet żbaljati. Is-sitt motiv ibbażat fuq li l-Kummissjoni mmotivat b'mod insuffiċjenti l-evalwazzjoni tal-abbiltà li l-kontenut HBO jiġi prekluż F'dan ir-rigward, ir-rikorrenti ssostni li mingħajr definizzjoni tas-suq affidabbli fir-rigward tal-kontenut ta' films, l-evalwazzjoni tal-Kummissjoni tal-effetti tal-merger fuq l-imsemmi suq hija awtomatikament motivata b'mod insuffiċjenti. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara dan ir-rikors ammissibbli u fondat; tannulla d-deċiżjoni kkontestata tirrifjuta totalment jew parzjalment lir-rikorrent l-aċċess għad-dokument iċċitat iktar 'il fuq; tikkundanna lill-konvenut għall-ispejjeż kollha. Ir-rikors dirett kontra d-deċiżjoni tal-24 ta' Ottubru 2018 tas-Servizz Ewropew għall-Azzjoni Esterna li tirrifjuta li tagħti lir-rikorrent aċċess għar-rapport tad-29 ta' Lulju 2017 stabbilit fit-tmiem tal-missjoni ta' funzjoni ta' medjazzjoni, mill-Kap ta ' Diviżjoni ta' "Sostenn għall-missjonijiet". Insostenn tar-rikors tiegħu, ir-rikorrent jinvoka tliet motivi. L-ewwel motiv, huwa bbażat fuq ksur tar-Regolament Nru 1049/2001, tal-Artikolu 15(3) TFUE u tal-Artikolu 42 tal-Karta tad-Drittijiet Fundamentali tal-Unjoni Ewropea. B'mod partikolari, ir-rikorrent isostni li l-aċċess pubbliku għad-dokumenti tal-istituzzjonijiet jikkostitwixxi l-prinċipju legali u li l-possibbiltà ta' rifjut hija l-eċċezzjoni. Madankollu, l-eċċezzjonijiet previsti fl-Artikolu 4 tar-Regolament Nru 1049/2001 u invokati mis-Servizz Ewropew għall-Azzjoni Esterna ma jistgħux jiġġustifikaw ir-rifjut ta' aċċess għal dokumenti għar-raġuni li l-kundizzjonijiet stabbiliti fl-artikolu msemmi hawn fuq ma ġewx sodisfatti. It-tieni motiv, huwa bbażat fuq ksur tal-Artikoli 296 TFUE u tal-Artikolu 41 tal-Karta tad-Drittijiet Fundamentali tal-Unjoni Ewropea, billi d-deċiżjonijiet ikkontestati huma vvizzjati minn difett jew nuqqas ta' motivazzjoni suffiċjenti. It-tielet motiv huwa bbażat fuq ksur tal-prinċipju ta' proporzjonalità. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla, fl-intier tagħha, id-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 għas-snin 2012 u 2013; sussidjarjament, tannulla d-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 sa fejn, għas-snin 2012 u 2013, fir-rigward ta' konsumaturi ta' karga bażika tal-elettriku b'minn tal-inqas 7 000 siegħa ta' użu fis-sena tipprevedi rimbors ta' iktar minn 20 %, fir-rigward ta' konsumaturi ta' karga bażika tal-elettriku b'minn tal-inqas 7 500 siegħa ta' użu fis-sena tipprevedi rimbors ta' iktar minn 15 % u fir-rigward ta' konsumaturi ta' karga bażika tal-elettriku b'minn tal-inqas 8 000 siegħa ta' użu fis-sena tipprevedi rimbors ta' iktar minn 10 %, tal-ispejjeż tan-netwerk ippubblikati; tikkundanna lill-konvenuta tħallas l-ispejjeż, inklużi l-ispejjeż legali u l-ispejjeż tal-ivvjaġġar. Ir-rikors huwa bbażat fuq il-motivi segwenti. Konstatazzjoni żbaljata ta' għajnuna mill-Istat fis-sens tal-Artikolu 107(1) TFUE Fil-kuntest tal-ewwel motiv, ir-rikorrenti ssostni li l-konvenuta wettqet żball ta' liġi meta kkonstatat, waqt l-eżami tal-eżenzjoni tal-ispejjeż tan-netwerk inkwistjoni, l-użu ta' riżorsi mill-Istat. Barra minn hekk, waqt l-eżami tal-kundizzjoni dwar is-selettività, is-sistema ta' referenza ġiet iddeterminata b'mod skorrett u inkomplet. Ksur tal-prinċipju tal-ugwaljanza fit-trattament Fil-kuntest tat-tieni motiv, ir-rikorrenti ssostni li d-deċiżjoni tal-konvenuta kienet tikkonċerna biss l-obbligi ta' ħlas retroattiv għall-konsumaturi ta' karga bażika tal-elettriku li bbenefikaw minn eżenzjoni kompleta tal-ispejjeż tan-netwerk fl-2012 u fl-2013. Dawn il-konsumaturi ta' karga bażika tal-elettriku għalhekk ġew ittrattati b'mod differenti u kienu żvantaġġati inġustifikament meta mqabbla ma' konsumaturi ta' karga bażika tal-elettriku li bbenefikaw minn tnaqqis b'rata fissa tal-ispejjeż tan-netwerk għall-istess perijodu u li fir-rigward tagħhom ma kien hemm ebda obbligu ta' ħlas retroattiv. Ksur tal-prinċipju tal-aspettattivi leġittimi Fil-kuntest tat-tielet motiv, ir-rikorrenti ssostni li minħabba ċirkustanzi partikolari, hija seta' jkollha l-aspettattiva leġittima li kienet ser tkompli tibbenefika mill-ispejjeż tan-netwerk speċjali li kienu jingħatawlha. Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tannulla d-Deċiżjoni tal-Kummissjoni C(2018)4947 final tat-30 ta' Lulju 2018, Każ SA. 50152, sa fejn fiha din iddeċidiet li ma tqajjimx oġġezzjonijiet dwar l-iskema ta' għajnuna għall-Metavatiko Michanismo Apozimiosis Evelixias AE (iktar 'il quddiem "Neos MMAE") il-ġdid li l-Greċja nnotifikat, abbażi tal-konklużjoni li tali skema hija kompatibbli mas-suq intern fis-sens tal-Artikolu 107(3)(ċ) TFUE; u tikkundanna lill-Kummissjoni Ewropea għall-ħlas tal-ispejjeż sostnuti minn DEI. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq li l-att ikkontestat huwa vvizzjat minn żball manifest ta' evalwazzjoni taċ-ċirkustanzi ta' dritt u ta' fatt, kif ukoll minn ksur tar-rekwiżiti formali essenzjali tal-kawża fl-interpretazzjoni u fl-applikazzjoni tal-Artikolu 108(2) TFUE, inkwantu l-Kummissjoni ma tatx bidu għall-proċedura ta' investigazzjoni formali. It-tieni motiv ibbażat fuq li l-att ikkontestat huwa vvizzjat minn żball manifest ta' evalwazzjoni taċ-ċirkustanzi ta' dritt u ta' fatt, meta jiġi konkluż li l-Metavatiko Michanismo Apozimiosis Evelixias il-ġdid jissodisfa l-kriterji tal-linji gwida dwar l-għajnuna mill-Istat għall-protezzjoni ambjentali u l-enerġija 2014-2020 fl-evalwazzjoni tal-kompatibbiltà tal-għajnuna mas-suq intern skont l-Artikolu 107(3)(ċ) TFUE u, b'mod partikolari, il-kriterji ta' adegwatezza, propozjonalità, neċessità, effett ta' inċentivazzjoni u prevenzjoni tal-effetti negatttivi indebiti fuq il-kompetizzjoni. Lingwa tal-kawża: l-Ispanjol Ir-rikorrent jitlob li l-Qorti Ġenerali jogħġobha: tannulla d-deċiżjoni kkontestata. tikkundanna lill-EUIPO u lill-partijiet għall-ispejjeż. Ksur tal-Artikolu 13(1)(b) tar-Regolament (UE) Nru 1151/2012 tal-Parlament Ewropew u tal-Kunsill. Ksur tal-Artikolu 8(1)(a) u (b) tar-Regolament (UE) Nru 2017/1001 tal-Parlament Ewropew u tal-Kunsill. Lingwa tal-kawża: il-Ġermaniż tannulla d-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 sa fejn, għas-snin 2012 u 2013, fir-rigward ta' konsumaturi ta' karga bażika tal-elettriku b'minn tal-inqas 7 000 siegħa ta' użu fis-sena tipprevedi rimbors ta' iktar minn 20 %, fir-rigward ta' konsumaturi ta' karga bażika tal-elettriku b'minn tal-inqas 7 500 siegħa ta' użu fis-sena tipprevedi rimbors ta' iktar minn 15 % u fir-rigward ta' konsumaturi ta' karga bażika tal-elettriku b'minn tal-inqas 8 000 siegħa ta' użu fis-sena tipprevedi rimbors ta' iktar minn 10 %, tal-ispejjeż tan-netwerk ippubblikati; sussidjarjament, tannulla fl-intier tagħha, id-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 għas-snin 2012 u 2013; tikkundanna lill-konvenuta tħallas l-ispejjeż, inklużi l-ispejjeż legali u l-ispejjeż tal-ivvjaġġar. Insostenn tar-rikors tagħha, ir-rikorrenti tinvoka tliet motivi, li huma essenzjalment identiċi jew simili għal dawk invokati fil-Kawża T-693/18, ZY vs Il-Kummissjoni. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla, fl-intier tagħha, id-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 għas-snin 2012 u 2013; sussidjarjament, tannulla d-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 sa fejn, għas-snin 2012 u 2013, fir-rigward ta' konsumaturi ta' karga bażika tal-elettriku b'minn tal-inqas 7 000 siegħa ta' użu fis-sena tipprevedi rimbors ta' iktar minn 20 %, fir-rigward ta' konsumaturi ta' karga bażika tal-elettriku b'minn tal-inqas 7 500 siegħa ta' użu fis-sena tipprevedi rimbors ta' iktar minn 15 % u fir-rigward ta' konsumaturi ta' karga bażika tal-elettriku b'minn tal-inqas 8 000 siegħa ta' użu fis-sena tipprevedi rimbors ta' iktar minn 10 %, tal-ispejjeż tan-netwerk ippubblikati; tikkundanna lill-konvenuta tħallas l-ispejjeż, inklużi l-ispejjeż legali u l-ispejjeż tal-ivvjaġġar. Insostenn tar-rikors tagħha, ir-rikorrenti tinvoka tliet motivi, li huma essenzjalment identiċi jew simili għal dawk invokati fil-Kawża T-693/18, ZY vs Il-Kummissjoni. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla, fl-intier tagħha, id-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 għas-snin 2012 u 2013; sussidjarjament, tannulla d-Deċiżjoni tal-Kummissjoni C(2018) 3166 dwar l-għajnuna mill-Istat SA.34045 (2013/C) (ex 2012/NN) tat-28 ta' Mejju 2018 sa fejn, għas-snin 2012 u 2013, fir-rigward ta' konsumaturi ta' karga bażika tal-elettriku b'minn tal-inqas 7 000 siegħa ta' użu fis-sena tipprevedi rimbors ta' iktar minn 20 %, fir-rigward ta' konsumaturi ta' karga bażika tal-elettriku b'minn tal-inqas 7 500 siegħa ta' użu fis-sena tipprevedi rimbors ta' iktar minn 15 % u fir-rigward ta' konsumaturi ta' karga bażika tal-elettriku b'minn tal-inqas 8 000 siegħa ta' użu fis-sena tipprevedi rimbors ta' iktar minn 10 %, tal-ispejjeż tan-netwerk ippubblikati; tordna lill-konvenuta tħallas l-ispejjeż, inklużi l-ispejjeż legali u l-ispejjeż tal-ivvjaġġar. Insostenn tar-rikors tagħha, ir-rikorrenti tinvoka tliet motivi, li huma essenzjalment identiċi jew simili għal dawk invokati fil-Kawża T-693/18, ZY vs Il-Kummissjoni. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tippermetti r-reġistrazzjoni tat-trade mark tal-Unjoni "wyld" Nru 14 525 562 sa fejn din ġiet miċħuda; tikkundanna lill-EUIPO għall-ispejjeż. Ksur tal-Artikolu 47(2) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. L-Avviż ippublikat dwar il-Kawża T-603/18, ZE vs Il-Parlament jinbidel b'dan li ġej: Lingwa tal-kawża: il-Grieg Ir-rikorrent jitlob li l-Qorti Ġenerali jogħġobha: tannulla d-deċiżjoni tal-25 ta' Settembru 2018 tas-Segretarju Ġenerali tal-Parlament Ewropew li tordna s-sospensjoni tal-funzjonijiet tiegħu sal-31 ta' Ottubru 2018, kif ukoll kull att ieħor relatat, tikkundanna lill-konvenut għall-ispejjeż Insostenn tar-rikors tiegħu, ir-rikorrent jinvoka ħames motivi. L-ewwel motiv ibbażat fuq ksur tad-dritt tiegħu għal smigħ qabel l-adozzjoni, fil-konfront tiegħu, tad-deċiżjoni kkontestata. It-tieni motiv ibbażat fuq l-allegazzjoni li d-deċiżjoni kkontestata ġiet adottata bl-użu ta' metodu għal ġbir tal-informazzjoni li jikser id-dritt tar-rikorrent għal amministrazzjoni tajba sanċit fl-Artikolu 41 tal-Karta tad-Drittijiet Fundamentali tal-Unjoni Ewropea. It-tielet motiv ibbażat fuq ksur tal-prinċipju ta' imparzjalità mis-Segretarju Ġenerali, peress li huwa ordna l-ftuħ ta' investigazzjoni amministrattiva fil-konfront tar-rikorrent u fl-istess ħin adotta d-deċiżjoni kkontestata. Ir-raba' motiv ibbażat fuq ksur manifest tad-dritt għall-protezzjoni tal-ħajja privata tar-rikorrent minħabba l-projbizzjoni imposta fuqu milli jkollu aċċess għall-post tax-xogħol tiegħu kif ukoll għall-fajls personali tiegħu. Il-ħames motiv ibbażat fuq l-allegazzjoni li l-proċedura użata tikser il-preżunzjoni ta' innoċenza u tas-sigriet proċedurali, fid-dawl tad-dikjarazzjonijiet magħmula lill-istampa minn uffiċjali għoljin tal-Parlament Ewropew."
Extracted from C_035_2019.html